

Latvijas Republika

**SALDUS NOVADA DOME**

Reģ. Nr. 90009114646, Striķu ielā 3, Saldū, Saldus nov., LV – 3801, tālr. 63807280, fakss 63881100,

e-pasts: pasts@saldus.lv , [www.saldus.lv](http://www.saldus.lv)

Saldū

2021.gada 23.septembrī **NOTEIKUMI Nr.7**

Apstiprināti ar Saldus novada domes

2021.gada 23.septembra sēdes

lēmumu (protokols Nr.17, 14.§)

*Ar grozījumiem, kas izdarīti ar*

*Saldus novada domes 2022.gada 22.septembra sēdes lēmumu (protokols Nr.15, 22.§);*

*Saldus novada domes 2024.gada 22.augusta sēdes lēmumu (protokols Nr.11, 73.§)*

**NOTEIKUMI**

**par Saldus novada pašvaldības izglītības iestāžu vadītāju un pedagogu darba algu tarifikāciju veidošanas, saskaņošanas un apstiprināšanas kārtību**

*Izdoti saskaņā ar 2016.gada 5.jūlija*

*Ministru kabineta noteikumiem Nr.445*

*„Pedagogu darba samaksas noteikumi”*

*(ar grozījumiem, kas izdarīti ar Saldus novada domes*

 *2022.gada 22.septembra sēdes lēmumu (protokols Nr.15, 22.§))*

**I. Vispārīgie jautājumi**

1. Noteikumi nosaka vienotu kārtību, kādā tiek veidotas, saskaņotas un apstiprinātas Saldus novada pašvaldības (turpmāk - pašvaldība) sākumskolu, pamatskolu, vidusskolu, profesionālās ievirzes izglītības iestāžu, interešu izglītības iestāžu (t.sk. interešu izglītības programmu pedagogu), speciālās izglītības iestāžu (turpmāk kopā – skolas) un pirmsskolas izglītības iestāžu (turpmāk – PII), kā arī šo izglītības iestāžu vadītāju, viņu vietnieku un struktūrvienību vadītāju (turpmāk – vadītāji) un pedagogu darba algu tarifikācijas (turpmāk – tarifikācija).

2. Noteikumu mērķis ir nodrošināt tarifikāciju atbilstību piešķirtajai valsts budžeta mērķdotācijai, valsts budžeta dotācijai un pašvaldības piešķirtajam finansējumam, kā arī saprotamu un pārskatāmu pašvaldības izglītības iestāžu vadītāju un pedagogu tarifikāciju veidošanu, saskaņošanu un apstiprināšanu.

3. Pašvaldības izglītības iestāžu vadītāju un pedagogu darba algām paredzētos finanšu līdzekļus, neatkarīgi no finansējuma avota, drīkst izmantot tikai un vienīgi noteiktajam mērķim.

**II. Tarifikāciju finansējuma avoti un darba algu likmju veidošanas pamatprincipi**

4. Tarifikācijas tiek veidotas atbilstoši apstiprinātajam finansējuma apmēram, kā finansējuma avotu norādot**:**

 4.1. valsts budžeta mērķdotācija;

 4.2. valsts budžeta dotācija (profesionālās ievirzes izglītības iestādes);

 4.3. pašvaldības pamatbudžets.

5. *(svītrots ar Saldus novada domes 22.08.2024. sēdes lēmumu (protokols Nr.11, 73.§).*

*(ar grozījumiem, kas izdarīti ar Saldus novada domes 2022.gada 22.septembra sēdes lēmumu (protokols Nr.15, 22.§))*

6.Valsts budžeta dotācija (profesionālās ievirzes izglītības iestādēm) tiek apstiprināta ar trīspusēji parakstītu profesionālās ievirzes izglītības programmu finansēšanas līgumu vai Izglītības un zinātnes ministrijas rīkojumu.

*(ar grozījumiem, kas izdarīti ar Saldus novada domes 2024.gada 22.augusta sēdes lēmumu (protokols Nr.11, 73.§))*

7. Pašvaldības pamatbudžetā izglītības iestāžu vadītāju un pedagogu darba samaksai un valsts sociālās apdrošināšanas obligātajām iemaksām paredzētie līdzekļi tiek apstiprināti ar saistošiem noteikumiem par pašvaldības budžetu.

8. Pirmsskolu, sākumskolu, pamatskolu, vidusskolu, profesionālās ievirzes izglītības iestāžu, interešu izglītības iestāžu, speciālās izglītības iestāžu vadītājiem darba algu likmes tiek noteiktas ar spēkā esošiem Ministru kabineta (turpmāk tekstā- MK) noteikumiem.

9. *(svītrots ar Saldus novada domes 22.08.2024. sēdes lēmumu (protokols Nr.11, 73.§)*.

10. Pedagogu darba algu likmes tiek noteiktas:

10.1. sākumskolu, pamatskolu, vidusskolu, profesionālās ievirzes izglītības iestāžu, interešu izglītības iestāžu (t.sk. interešu izglītības programmu pedagogu), speciālās izglītības iestāžu pedagogiem, kā arī PII pedagogiem, kas izglīto bērnus no piecu gadu vecuma un kuriem darba samaksu nodrošina no valsts budžeta līdzekļiem un valsts budžeta mērķdotācijām ar spēkā esošajiem MK noteikumiem;

10.2. PII pedagogiem, kas izglīto bērnus līdz piecu gadu vecumam un kuriem darba samaksu nodrošina no pašvaldības pamatbudžeta līdzekļiem ar spēkā esošajiem MK noteikumiem.

11. Izglītības iestādes vadītājs saskaņā ar iestādē apstiprinātajiem noteikumiem, kas saskaņoti ar izglītības iestādes dibinātāju, piešķirtā finansējuma ietvaros var paaugstināt pedagogu darba algas likmes, izvērtējot pedagogu darba intensitāti un ieguldījumu izglītības iestādes attīstībā, ja ir tarificēts MK noteikumos minētais pedagogu slodzē ieskaitāmais darbs (rakstu darbu labošana, gatavošanās mācību stundām vai nodarbībām pirmsskolā, individuālais/grupu darbs ar izglītojamo, klases audzināšana), citu pienākumu veikšana.

**III. Tarifikāciju veidošanas pamatprincipi**

12. Izglītības iestāžu vadītāju un pedagogu darba algu likmes tiek noteiktas, ievērojot šo noteikumu II. nodaļas nosacījumus.

13. Tarifikācijas tiek sagatavotas saskaņā ar spēkā esošo MK noteikumu noteiktajām veidlapām visām (arī vakantām) pedagogu slodzēm un tiek veidotas Valsts izglītības informatizācijas sistēmā (turpmāk – VIIS), norādot šo noteikumu 4.punktā uzskaitītos finansējuma avotus.

14. Pedagogam tarificēto kontaktstundu skaitam jāsakrīt ar VIIS mācību programmu stundu plānu un izglītības iestādes stundu sarakstu, stundu plānu attiecīgajam mācību gadam ( pielikums Nr. 1).

15. Veidojot izglītības iestāžu vadītāju, to vietnieku, sporta organizatoru, struktūrvienību vadītāju izglītības jomā, izglītības metodiķu un bibliotekāru tarifikāciju, papildu pedagoģiskā darba apjoms kopā ar tarificēto norādīto amatu veicēju darba slodzi nedrīkst pārsniegt MK noteikumos noteikto (summējot no visiem finansējuma avotiem).

16. Pedagogu darba slodze iestādē - kopējais tarificēto stundu skaits nedēļā– nedrīkst pārsniegt Darba likumā noteikto normālo nedēļas darba laiku – 40 stundas nedēļā (summējot no visiem finansējuma avotiem), neskaitot promesoša pedagoga aizvietošanu.

*(ar grozījumiem, kas izdarīti ar Saldus novada domes 2024.gada 22.augusta sēdes lēmumu (protokols Nr.11, 73.§))*

**IV. Tarifikāciju saskaņošanas un apstiprināšanas pamatprincipi**

17. Tarifikācijas veidlapas VIIS (norādot arī vakantās pedagogu darba likmes) aizpilda atbildīgais izglītības iestādes darbinieks, kuram tas ir noteikts ar amata aprakstu vai atsevišķu rīkojumu, un izskata izglītības iestādes vadītājs.

18. Pēc tarifikācijas veidlapu aizpildīšanas VIIS atbildīgais izglītības iestādes darbinieks apliecina tarifikācijas atbilstību statusam ,,iesniegts’’ un e- pastā paziņo par iesniegto tarifikāciju:

 18.1 pašvaldības Finanšu nodaļas speciālistam, kas ir atbildīgs par pedagogu darba algu finansējumu;

 18.2. pašvaldības izglītības pārvaldes vadītājam un atbildīgajam speciālistam (vispārizglītojošajām skolām un speciālajai skolai, pievienojot kārtējā mācību gada stundu sarakstu, stundu plānu un citu tarificēto nodarbību sarakstu);

 18.3. profesionālās ievirzes un interešu izglītības iestādes tarifikācijas iesniedz Finanšu nodaļas speciālistam, kas ir atbildīgs par pedagogu darba algu finansējumu, un Izglītības pārvaldē atbildīgajam speciālistam, pievienojot kārtējā mācību gada nodarbību plānu, kas noteikts 14. punktā.

19. Pašvaldības atbildīgie speciālisti pārbauda datu atbilstību piešķirtajam finansējumam, VIIS ievadīto informācijas atbilstību iestādes stundu sarakstam un stundu plānam un uzaicina izglītības iestāžu vadītājus un/vai atbildīgos darbiniekus uz tarifikāciju saskaņošanu un apstiprināšanu.

20. Pēc uzaicinājuma saņemšanas izglītības iestādes vadītājs/atbildīgais darbinieks izdrukā no VIIS visas aizpildītās veidlapas, atsevišķi izdrukājot izglītības iestāžu vadītāju tarifikācijas veidlapas (vienā eksemplārā).

21. Visas izdrukātās tarifikācijas veidlapas saskaņo pašvaldības Izglītības pārvaldes vadītājs un Finanšu nodaļas atbildīgais speciālists.

22. Tarifikācijas apstiprina:

22.1. izglītības iestāžu vadītājiem - pašvaldības paraksta tiesīgās personas;

22.2. izglītības iestāžu pedagogu tarifikācijas - izglītības iestāžu vadītāji.

23. Saskaņoto un apstiprināto tarifikāciju oriģināli glabājas izglītības iestādēs, to kopijas tiek iesniegtas izglītības iestādes apkalpojošās grāmatvedībās darbam.

24. Pārtarifikācijas tiek veidotas III. nodaļā norādītajā kārtībā.

**V. Tarifikāciju veidošanas, saskaņošanas un apstiprināšanas termiņi**

25. Tarifikācijas tiek izveidotas, saskaņotas un apstiprinātas pēc valsts budžeta mērķdotācijas pedagogu darba samaksai apstiprināšanas Ministru kabinetā ne vēlāk kā līdz katra kalendāra gada 7. oktobrim.

*(ar grozījumiem, kas izdarīti ar Saldus novada domes 2024.gada 22.augusta sēdes lēmumu (protokols Nr.11, 73.§))*

26. Pārtarifikācijas jāizveido, jāsaskaņo un jāapstiprina 5 (piecu) darba dienu laikā pēc izmaiņām atbilstoši spēkā esošiem MK noteikumiem.

*(ar grozījumiem, kas izdarīti ar Saldus novada domes 2024.gada 22.augusta sēdes lēmumu (protokols Nr.11, 73.§))*

**VI. Tarifikāciju veidošanas un ar izglītības iestāžu vadītāju un pedagogu darba samaksu saistītie īpašie gadījumi**

27. Ja pedagogs aizvieto slimības vai citu iemeslu dēļ promesošu pedagogu ilgāk par vienu mēnesi, ir jāveic pārtarifikācija, norādot pedagoga pilnu darba slodzi (rakstu darbu labošana, gatavošanās mācību stundām vai nodarbībām pirmsskolā, individuālais/grupu darbs ar izglītojamo, klases audzināšana), nepārsniedzot Darba likumā noteikto normālo nedēļas darba laiku – 40 stundas nedēļā.

28. Izglītības iestādes vadītāja ilgstošas attaisnotas prombūtnes gadījumā:

28.1. pašvaldības paraksta tiesīgā persona ar rīkojumu nosaka izglītības iestādes vadītāja

pienākumu izpildītāju;

28.2. izglītības iestādes vadītāja pienākumu izpildītājam noteikumu 28.1.apakšpunktā norādītā persona ar rīkojumu var noteikt piemaksu līdz 30% (trīsdesmit procentu) apmērā par papildus darbu no pienākumu izpildītāja tarificētās mēneša darba algas;

*(ar grozījumiem, kas izdarīti ar Saldus novada domes 2024.gada 22.augusta sēdes lēmumu (protokols Nr.11, 73.§))*

28.3. *(svītrots ar Saldus novada domes 22.08.2024. sēdes lēmumu (protokols Nr.11, 73.§)*.

Domes priekšsēdētājs M. Zusts

*1.pielikums*

….............................................. ( iestādes nosaukums) stundu plāns …........... m.g.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ***Mācību priekšmets*** | ***Klase*** | ***Klase*** | ***Klase*** | ***Klase*** | ***Klase*** | ***Klase*** | ***Klase*** | ***Klase*** | ***Klase*** |
| **Pedagoga uzvārds/ stundu skaits** | **Pedagoga uzvārds/ stundu skaits** | **Pedagoga uzvārds/ stundu skaits** | **Pedagoga uzvārds/ stundu skaits** | **Pedagoga uzvārds/ stundu skaits** | **Pedagoga uzvārds/ stundu skaits** | **Pedagoga uzvārds/ stundu skaits** | **Pedagoga uzvārds/ stundu skaits** | **Pedagoga uzvārds/ stundu skaits** |
|  |   |   |   |   |   |   |   |   |   |
|  |   |   |   |   |   |   |   |   |   |
|  |   |   |   |   |   |   |   |   |   |
|  |   |   |   |   |   |   |   |   |   |
|  |   |   |   |   |   |   |   |   |   |
|  |   |   |   |   |   |   |   |   |   |
|  |   |   |  |  |  |  |  |   |   |
|  |   |   |  |  |  |  |  |   |   |
|  |   |   |  |  |  |  |  |   |   |
|  |   |   |  |  |   |   |   |   |   |
|  |   |   |  |  |   |   |   |   |   |
|  |   |   |  |  |   |   |   |   |   |
|  |   |   |   |   |   |   |   |   |   |
|  |   |   |   |   |   |   |   |   |   |
|  |   |   |   |   |  |  |  |  |  |
|  |   |   |   |   |   |   |   |   |   |
|  |   |   |   |   |  |  |  |  |  |
|  |   |   |   |   |  |  |  |  |  |
|  |   |   |  |  |   |   |   |   |   |
| *Audzināšanas stundas* |   |   |   |   |   |   |   |   |   |
| ***Skolēna slodze*** |  |  |  |  |  |  |  |  |  |